काठमाडौं, १२ कात्तिक – भारतीय राष्ट्रपति प्रणव मुखर्जी नेपाल भ्रमणको पहिलो दिनमा सार्वजनिक बिदा दिने सरकारको निर्णयले चर्को विवाद निम्त्याएको छ । सार्वजनिक बिदा दिने सरकारी निर्णयविरुद्ध सामाजिक सञ्जालमा पूर्वप्रधानमन्त्री बाबुराम भट्टराई, पूर्वउपप्रधानमन्त्री तथा सत्तारूढ दलकै प्रमुख नेता नारायणकाजी श्रेष्ठ, पूर्वमन्त्री तथा संविधानविद् निलाम्बर आचार्य, पूर्वपरराष्ट्रमन्त्री डा. प्रकाशचन्द्र लोहनी, सत्तारूढ दल नेपाली कांग्रेसका सांसद धनराज गुरुङ लगायतले कडा टिप्पणी गरेका छन् ।
